Myräkkä

**Myräkkä** eli **Johanna** on Hämeenlinnassa syntynyt nuori nainen, joka joutui maanpakoon ryöstettyään pankin 18-vuotiaana. Hän on yksi Katastrofiballadin päähenkilöistä ja **Kissa ja jänis** on kirjoitettu osittain hänen näkökulmastaan.

## Nimet

### Johanna

Viittaa n. 16-19v Myräkkään. Myräkkä keksi nimen Roberton kanssa ja lakkasi käyttämästä sitä eron jälkeen.

### Myräkkä

Viittaa Myräkkään ennen ja jäljeen Johanna -nimen. Myräkkä on alunperin sukupuolineutraali lempinimi korvaamaan deadnamen. Myräkkä valitsi nimen myös, koska halusi hämätä Riitasointua häntä kiusaavista lapsista.

### Myrsky

Robin Punavaaran käyttämä lempinimi, koska hänestä Myräkkä on liian vaikea muistaa.

### Deadname

Myräkän deadnamea ei tulla koskaan mainitsemaan tarinassa.

## Persoona

### Nuorempana

Johanna on toivoton romantikko ja haaveilija. Hän kokee olevansa loukussa Hämeenlinnassa ja on jatkuvasti äärimmäisen ahdistunut. Johannalla ei ole monia ystäviä, vaikka hän onkin kovin äänekäs ja sosiaalinen. Hänet koetaan äärimmäisen vaikeaksi tapaukseksi, onhan hän kovin levoton ja jatkuvasti kerjäämässä vaikeuksia. Johanna kokee olevansa yksin ja on jumissa elämässään. Hän ei tule toimeen perheensä kanssa ja kammoaa heidän asettamia vaatimuksiaan. Alituiseen stressiin hän on puuttunut juomalla jo nuoresta pitäen.

### Nyt

Myräkkä on sarkastinen ja temperamenttinen tapaus. Hän valehtelee jatkuvasti, eikä voi olla tunkematta nenäänsä asioihin, jotka eivät kuulu hänelle. Hän on epäkohtelias, äänekäs, eikä osoita (muutamaa poikkeusta lukuunottamatta) kunnioitusta, ellei sitten halua jotain.

Myräkkä on masentunut ja hänellä on vaikeuksia alkoholin käytön kanssa. Hän ei voi sietää yksin olemista ja sortuu usein juomaan. Hän välttelee menneisyytensä kohtaamista ja kieltäytyy ajattelemasta pilattuja suhteitaan.

Loppujen lopuksi Myräkkä on vain surullinen tapaus, joka ei koskaan kasvanut aikuiseksi.

## ADHD

Myräkällä on diagnosoimaton ja hoitamaton adhd. Tämä vaikeuttaa monia osa-alueita hänen elämässään.

### Piireet

#### Impulsiivisuus

Myräkkä on äärimmäisen impulsiivinen. Hän ei ajattele ennen kuin tekee, eikä osaa hahmottaa tekojensa seurauksia.

#### Äkkipikaisuus

Myräkkä kokee tunteet voimakkaina ja äkkinäisinä, mikä ei auta hänen temperamenttinsa kanssa.

#### Huolimattomuus

Myräkän keskittymiskyky on huono ja hän suorittaa tämän takia tehtävät usein väärin.

#### Levottomuus

Myräkkä kantaa mukanaan sormihyrrää, joka auttaa häntä pysymään paikoillaan. Hän elehtii voimakkaasti ja on jatkuvasti tekemässä jotain.

#### Hyperfiksaatiot

Myräkällä on voimakkaita mielenkiinnonkohteita kuten Linnan juhlat, joista hän tietää paljon ja joihin hän käyttää aikaansa.

## Ulkonäkö

Myräkkä on pitkä ja laiha valkoihoinen nainen. Hänen hiuksensa ovat luonnollisesti kullankeltaiset, mutta hän on värjännyt ne mustaksi. Lyhyinä hiukset kihartuvat, mutta pidempinä ne ovat laineilla. Hänellä on siniset silmät, terävä pystynenä ja kauneuspilkku vasemmassa poskessa. Nuorempana Myräkällä oli huono ryhti ja akne.

## Taidot ja harrastukset

### Piano

Myräkkä on musikaalisesti äärimmäisen lahjakas ja on erikoistunut pianon soittamiseen. Hän ei kuitenkaan ole soittanut vuosiin, koska musiikki saa hänet liian tunteelliseksi.

### Esiintyminen

Myräkkä on taitava esiintyjä ja puhuja. Hän on sanavalmis, karismaattinen ja onnistuu usein kiemurtelemaan itsensä pois mitä omituisimmista tilanteista.

## Suhteet

### Riitasointu

Riitasointu on Myräkän lapsuudenystävä, jonka kanssa hänellä oli äärimmäisen läheinen suhde. Riitasointu oli rauhallisempi ja hänellä oli enemmän harkintakykyä. Hän pyrkikin jo nuorena katsomaan Myräkän perään ja hillitsemään hänen tempauksiaan tarpeen vaatiessa. Heidän välinsä joutuivat koetukselle, kun Myräkkä tapasi Roberton. Riitasointu ei hyväksynyt suhdetta ja yritti erottaa Roberton ja Myräkän, minkä seurauksena Myräkkä katkaisi välinsä Riitasointuun ja he olivat erossa useamman vuoden pankkiryöstön jälkeen. Myräkkä toimitti Riitasoinnulle puhelinnumeronsa, mutta Riitasointu ei ottanut häneen yhteyttä, ennen kuin tarvitsi Myräkän apua päästäkseen pois vankilasta.

Kun he tapasivat uudestaan, heidän dynamiikkansa muuttui merkitsevästi. Myräkkä on kaksikon selkeä johtaja. Dominoivana persoonana hän jättää Riitasoinnun helposti varjoonsa ja tekee päätöksiä kummankin puolesta. Myräkkä on yhä katkera Riitasoinnun hiljaisuudesta heidän eronsa aikana, mutta ei juuri ota asiaa puheeksi. Hän kokee äärimmäistä eroahdistusta ja on riippuvainen Riitasoinnun läsnäolosta.

### Roberto

Roberto on Myräkän epävirallinen aviomies, jonka hän tapasi ensimmäistä kertaa ollessaan noin 15-vuotias. He ryöstivät pankin ollessaan 18-vuotiaita. Pian tämän jälkeen Roberton ja Myräkän välit katkesivat ja Roberto jätti Myräkän asumaan yksin metsämökkiin.

Myräkkä pyrkii olemaan ajattelematta Robertoa ja sulkee hänet käytännössä täysin pois mielestään, joten lukija ei saa paljon informaatiota heidän suhteestaan.

### Hevospoika

Hevospoika on Myräkän tuttava ja entinen asuintoveri. He eivät koskaan tulleet toimeen ja kinastelivat jatkuvasti, mutta Riitasoinnun läsnäolo rauhoitti joukon dynamiikkaa. Hevospoika käyttäytyi kovin salailevasti, eikä Myräkkä ehtinyt kunnolla tutustua mieheen, ennen kuin hän varasti Myräkän auton ja jätti Myräkän ja Riitasoinnun Heinolan poliisien armoille.

Myräkkä ja Hevospoika tapaavat uudestaan kuukausien kuluttua. Vaikka Myräkkä on vihainen, hän säälii lopulta Hevospoikaa ja yrittää auttaa miestä. Heidän välilleen oli ehkä jopa muodostumassa jonkinlainen toveruus, kun Hevospoika teki myöhemmin vastapalveluksen, mutta asiat mutkistuivat, Hevospoika panikoi ja jätti Myräkän uudestaan kuolemaan.

### Laura Punavaara

Laura Punavaara on ensimmäinen uusi tuttavuus, jota kohtaan Myräkkä osoittaa usein aitoa kunnioitusta. Laura auttaa Myräkkää useaan otteeseen ja osoittaa hänelle erityishuomiota. Myräkkä on erittäin uskollinen Lauralle ja kertookin naiselle oitis, kun saa kuulla Robinin pettävän Lauraa Bertan kanssa. Kun Myräkkää syytetään Robinin kuolemasta, Laura pelastaa hänet. Myräkkä myös auttaa Lauraa vaalivilpissä.

Myräkän ja Lauran suhteessa tapahtuu äkillinen käännös, kun Laura pahoinpitelee Hevospojan Myräkän edessä ja vaati miestä teloitettavaksi. Myöhemmin Laura vaatii tietoja Myräkän ja Hevospojan suhteesta ja paljastaa lavastaneensa Myräkän miehensä murhasta hämätäkseen poliisit pois Bertan perästä. Myräkkä on murtunut tiedosta ja pelkää Lauraa kuollakseen.

### Berta Aarniotaival

Berta Aarniotaival on Myräkän työnantaja. Myräkkä ja Berta eivät koskaan tulleet toimeen ja ottavat tuon tuosta yhteen. Myräkkä tuntuu pitävän heidän eripuraansa huomattavasti merkittävämpänä kuin Berta ja käyttää paljon aikaa Bertaa vastaan juonitteluun. Myräkkä tulkitsee Bertan käytöksen omahyväiseksi ja itsekkääksi.

Myräkän viha vahvistuu, kun hän päättelee Bertan pakottaneen Riitasoinnun tappamaan Robinin. Hän päätyykin auttamaan Lauraa mustamaalaamaan Bertan maineen ennen vaaleja.

### Baarimikko

Baarimikko on Myräkän isovelihahmo. Hän on suojelevainen Myräkkää kohtaan ja yrittää pitää hänet turvassa. Hän on Myräkän tavoin transsukupuolinen ja Myräkkä saakin estrogeeninsa hänen kauttaan.

### Otto

Otto on Jokikylän motellin omistaja ja jonkinlainen isähahmo Myräkälle. Baarimikon tapaan Otto yrittää katsoa Myräkän perään.

### Robin Punavaara

Robin Punavaara on Heinolan pormestari ja näin ollen Myräkän työnantajan työnantaja. Myräkkä suhtautui häneen aluksi positiivisesti, sillä piti Robinin vitsikkäästä persoonasta. Jäätyään kahdestaan Robinin kanssa viettämään iltaa hän kuitenkin muuttaa mieltään nopeasti, sillä humalainen Robin pelottaa häntä. Kuultuaan, että Robin pettää Lauraa Myräkkä on välittömästi valmis kertomaan asiasta Lauralle.

Myräkkä ei ota Robinin kuolemaa raskaasti, vaan keskittyy enemmän Lauran reaktioon.

### Jolanta

Jolanta on alunperin Hevospojan hevonen, jonka mies jätti jälkeensä varastettuaan Myräkän auton. Myräkkä vihaa hevosta pitkään ja pitää sitä arvaamattomana. Hän ei kuitenkaan hentoa lähettämään hevosta teurastettavaksi, koska Riitasointu on kiintynyt siihen. Niinpä hän yrittää turhaan etsiä Jolantalle uutta omistajaa.

Myräkkä päätyy yllätyksekseen kiintymään Jolantaan jouduttuaan jälleen eroon Riitasoinnusta. Hän samaistuu eläimeen ja on suojelevainen sitä kohtaan. Myöhemmin hän ilmoittaa Hevospojalle omistavansa Jolantan.

### Järvenpää

Järvenpää on Heinolan kenraalikuvernööri, joka suositteli Myräkkää Kaupungintalolle töihin kiitoksena Vainion tappamisesta. Myöhemmin Järvenpää syyttää Myräkkää Robinin kuolemasta, mutta antaa hänen mennä Lauran puuttuessa asiaan.

### Kuusisto ja muut avustajat

Myräkkä ei koskaan todella ystävysty muiden Kaupungintalon avustajien kanssa, eikä sovi joukkoon. Kuusisto lienee avustajista hänen kanssaan läheisin, mutta Myräkkä ei erityisesti pidä hänestäkään.

Myräkkä katsoo Kuusistoa ja muita avustajia alaspäin, koska he suhtautuvat ankeaan työnsä todella innokkaasti. Avustajatkaan eivät erityisesti pidä hänestä, mutta nauttivat hänen seurastaan silloin, kun saavat juoruja Bertasta.

### Markus Jalava

Jalava on Vainion tappaman poliisin työpari ja veli ja näin ollen oli äärimmäisen kiitollinen Myräkälle, kun Myräkkä teeskenteli tappaneensa Vainion. Myöhemmin tietäessään asioiden todellisen laidan Jalava suhtautuu Myräkkään melko välinpitämättömästi ja kokee tarvetta suojella Riitasointua häneltä. Myräkkä taas ihastuu Jalavaan nopeasti, mutta pääsee ihastuksestaan yli yhtä nopeasti, kun Jalava uhkaa tappaa hänet.

## Seksuaalisuus ja sukupuoli

Myräkkä on transnainen (she/her). Hän on alloromanttinen ja alloseksuaalinen hetero.

Myräkkä ihastuu helposti, mutta on kömpelö flirttailemaan ja pakenee paikalta, jos asiat etenevät nopeasti. Hän ei ole ollut kunnon parisuhteessa ennen tai jälkeen Roberton.

## Kansalaisuus

Myräkkä syntyi Hämeenlinnassa ja saa myöhemmin Heinolan kansalaisuuden.